Qui fou Amparo Iturbi?
Amparo Iturbi Báguena (València, 12 de març de 1898 - Beverly Hills, 22 d'abril de 1969) va ser una pianista valenciana. Germana de José Iturbi, acompanyà el seu germà en l'aventura americana, fent diverses aparicions en pel·lícules de Hollywood.
Amparo Iturbi va nàixer a València. Era la germana petita del cèlebre pianista i director d'orquestra José Iturbi. Va debutar a Barcelona a l'edat de 15 anys. L'any 1925 va donar el seu primer concert important a l'estranger; concretament a la Salle Gaveau de París. Posteriorment va acompanyar el seu germà en una gira conjunta per Itàlia, Suïssa, Bèlgica, els Països Baixos i Anglaterra. També va fer d'acompanyant de la cèlebre soprano catalana Maria Barrientos. El seu debut als Estats Units d'Amèrica va tenir lloc l'any 1937.
Tingué una única filla, també anomenada Amparo, d'un breu matrimoni, la qual va dirigir una companyia de flamenco d'anomenada internacional.
Va morir a Beverly Hills, el 22 d'abril de 1969, a causa d'un tumor cerebral.
Amparo va aparèixer com a invitada en diverses pel·lícules musicals de la MGM, fent d'ella mateixa i en companyia del seu germà:
També va participar en la banda sonora de Three Daring Daughters (1948). Aparentment sempre a l'ombra del seu germà, Amparo només va aparèixer en aquestes pel·lícules tocant el piano en companyia de José Iturbi.
Els dos germans van guanyar fama pels seus duos pianístics. Van fer aparicions televisives al Show de Jimmy Durante l'any 1955 i a The Bell Telephone Hour l'any 1962. Va deixar molts enregistraments com a solista o formant duo amb el seu germà. L'any 1999 va eixir al mercat un CD amb el títol Celebrated Artistry-Mozart/Jose & Amparo Iturbi.
Va ser una pianista valenciana.